Karun Chandhok

Karun Chandhok (g. 1984 m. sausio 19 d. Čenajuje) – profesionalus autosporto lenktynininkas iš Indijos. 2010 m. kovo 4 d. jis pasirašė sutartį su Formulės 1 Hispania Racing F1 Team ekipa dėl dalyvavimo čempionate 2010 m. sezone.http://www.formula1.com/news/headlines/2010/3/10485.html 

Savo profesionalaus lenktynininko karjerą Karunas pradėjo 2000 m. Indijos Formula Maruti čempionate, kuriame per 10 lenktynių pelnė 7 pergales ir tapo čempionu. 2001 m. jis debiutavo Formula 2000 Azijos čempionate, kuriame pelnęs 8 pergales taip pat tapo nugalėtoju. Vėliau jis dalyvavo F3, Formula Renault ir A1 Grand Prix čempionatuose, tačiau juose pegalių nepasiekė.

Nuo 2007 iki 2009 m. indas lenktyniavo GP2 čempionate, kuriame sugebėjo du kartus pelnyti pergalę bei dar tris kartus užlipti ant podiumo. 2010 m. liepos 16 d. jis buvo pakeistas Sakon Yamamoto.http://news.bbc.co.uk/sport2/hi/motorsport/formula_one/8829258.stm 2011 m. kovo 22 d. tapo Lotus Racing ekipos atsarginiu lenktynininku.http://en.espnf1.com/lotus/motorsport/story/43736.html

Debiutuodamas Formulėje 1 Chandhokas tapo antruoju indu dalyvavusiu Formulės 1 lenktynėse – 2005 m. čia lenktyniavo kitas indas Narain Karthikeyan.

 Šaltiniai 

 Nuorodos 

 Oficiali sportininko svetainė 

Kategorija:Indijos sportininkai
Kategorija:Formulės 1 pilotai